《甲子鹿鸣燕上呈诸秀才二首 其二》
宋代·冯山

重阳高会最风流，为礼贤书席俊游。已爱食萍歌小雅，更宜攀俊赏清秋。

荣观坐见邦人喜，壮志行期国士酬。酒到从容当尽醉，登仙名籍在瀛洲。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。